<classify> NAHODHA wa timu ya soka ya Taifa, T aifa Stars, Mbwan a Samatta amewasili nchini jana alfajiri kujiunga na kambi ya timu hiyo inayotarajiwa kucheza na Uganda mwishoni mwa wiki hii. Samatta anayecheza soka ya kulipwa Ubelgiji katika klabu ya KRC Genk inayoshiriki Ligi Kuu nchini humo, ameongeza hamasa kwenye timu hiyo inayohitaji ushindi wa hali na mali katika mechi hiyo.Mbali na Samatta, wachezaji wengine wanaocheza soka ya kulipwa nje ya nchi waliojiunga na Stars jana ni Abdi Banda anayecheza Baroko F C ya Afrika Kusini, Simon Msuva wa El Jadid ya Morocco, Thomas Ulimwengu wa Al Hilal ya Sudan na Ramadhan Kessy anayecheza Nkana ya Zambia. Rashid Mandwa wa BDFX ya Botswana tayari alishawasili. Wachezaji wengine wanaotarajiwa kuwasili leo jana ni F aridi Mussa, Shaaban Iddi kutoka Hispania na Himid Mao kutoka Misri, alisema mratibu wa timu za taifa wa Shirikisho la Soka Tanzania TFF , Danny Msangi alipozungumza na gazeti hili jana.Stars inatarajiwa kuwa mgeni wa Uganda Jumamosi hii mjini Kampala katika mechi ya kundi L kwenye michuano ya kuwania kufuzu fainali za Kombe la Mataifa Afrika Afcon zinazotarajiwa kufanyika Cameroon mwakani. Timu hiyo inatarajiwa kuondoka kesho kuelekea Kampala ambapo baada ya mechi hiyo itacheza na Cape Verde Oktoba 10 kukamilisha mzunguko wa kwanza. Mechi ya kwana Stars ilicheza na Lesotho na kulazimishwa sare ya bao 1-1.Wanaounda Stars: Makipa Aishi Manula Simba, Benno Kakolanya Y anga, Mohammed Abdulrahman Wawesha JKU, mabeki ni David Mwantika Azam FC, Ally Sonso, Paul Ngalema Lipuli F C, Gardiel Michael, Kelvin Y ondan na Andrew Vincent Y anga, Aggrey Morris Azam, viungo ni Salum Kimenya Prisons, F rank Domayo Azam FC, Salum Kihimbwa Mtibwa Sugar, Mudathir Y ahya na washambuliaji Y ahya Zayed Azam FC na Kelvin Sabato Mtibwa Sugar.  <topic>: KITAIFA 